**Қазақ спорт және туризм академиясы**

**2020-2021 оқу жылының емтихан сессиясы кезінде**

**білім бақылауынан өту ережелеріне сәйкес**

**білім алушылар үшін НҰСҚАУЛЫҚ**

**Ұйымдастырушылық мәселелер**

1. Емтихан сессиясының мерзімі - 2020 жылдың 14 желтоқсанынан бастап 30 желтоқсанға дейін байланыс арқылы және қашықтық форматта өткізіледі.

**Емтихандарды өткізу формалары:**

|  |  |  |  |
| --- | --- | --- | --- |
| № | Емтихандарды өткізу формалары | Пайдаланылатын ресурстар мен сервистер | Ескертулер |
| 1 | Жазбаша | Microsoft teams платформасында | Оф-лайнда плагиатқа қарсы тексеру құралымен |
| 2 | Компьютерлік тест | Platonus негізіндегі білім беру порталында | Он-лайн прокторингпен |
| 3 | Компьютерлік тест | Moodle негізіндегі білім беру порталында |  |
| 4 | Ауызша | Webex бағдарламасында | Дыбыстық және бейнежазбамен |

**Дайындық кезеңі**

2. Емтиханға қатысу және тексеруден өту үшін web-камерасы қосылған компьютер (немесе академияның білім беру порталында тестілеуді қамтитын планшет, смартфон, ноутбук) дайындау қажет.

«Тестілеу» модулінде жұмысты бастамас бұрын, web-камераның құрылғыға қосылғанын және белсенді күйде екендігіне көз жеткізіңіз.

***Ескерту: Тестілеу кезеңінде web-камера сіздің құрылғыңызға қосылулы болу керек, өйткені тексеру жүзеге асырылады.***

3. Бекітілген емтихан қабылдау формаларының тізімін декандар WhatsApp арқылы жібереді және білім беру порталына жүктеледі.

4. Емтихан кестесі WhatsApp желісімен жіберіледі және білім беру порталына жүктеледі.

5. Егер сізде қандай да бір техникалық немесе басқа проблемалар туындаса, деканатты хабардар етіп, сессияны кейінге қалдыру туралы өтініш беруіңіз керек.

6. Байланыста болу үшін сізге үнемі қосулы телефон және WhatsApp желісі қажет.

**Компьютерлік тест түріндегі емтихан нұсқаулары**

**Емтихан алдында**

7. Емтиханға кемінде 2 күн қалғанда Platonus білім беру порталына кіру үшін логин мен парольдің жұмыс істейтіндігін тексеру қажет.

8. Егер сіздің логиніңіз бен пароліңіз жұмыс істемесе немесе сіз оларды ұмытып қалған болсаңыз, білім алушының тұлғасын сәйкестендіру үшін шұғыл түрде деканатқа хабарласуыңыз керек, және Platonus білім беру порталына кіру үшін тіркеу бөлімі маманынан жаңа пайдаланушы логин мен құпия сөз алуыңыз керек.

9. Емтихан күні логин мен құпия сөзді жоғалтуға және емтихан кезінде оларды қалпына келтіруге жол берілмейді.

**Емтихан күні**

10. Емтихан басталардан 10 минут бұрын Platonus жүйесіне кіріңіз.

11. Веб-камераны қосып, сынақ аяқталғанша оны ажыратпаңыз.

12. «Тестілеу» модулінің негізгі бетінде парақтың оң жақ жоғарғы бөлігінде, тағайындалған тестілер тізімінің үстінде, тексеру және тестілеуден өту ережелерін қамтитын «Тексеру және верификациядан өту ережелері» сілтемесі көрсетіледі. Ережелердің мазмұнымен танысу үшін сілтемені басу керек, содан кейін ережелер мәтіні бар парақ ашылады.

13. Тестілеуден өтуге рұқсат беретін верификациялау процесін өту үшін "тестілеуден өту" сілтемесіне басу қажет. Егер web-камера сіздің құрылғыңызға (дербес компьютер, ноутбук және т.б.) қосылмаған болса және "верификациядан өту" сілтемесіне меңзеген кезде, "компьютерге web-камера қосылмаған" деген қалқымалы хабарлама-кеңес көрсетіледі.

14. Осы сілтеме іске қосылғаннан кейін, верификация мен тестілеуден өту ережесінің мәтінін қамтитын қалқымалы хабарлама көрсетіледі. Қағидалармен танысқаннан кейін верификациялау процесіне өту үшін "верификациялау және тестілеу процесін өту ережесімен таныстым" алаңына белгі қою және "Жалғастыру" батырмасын басу қажет. Одан әрі "Верификация" қалқымалы терезесі көрсетіледі, онда верификация процесі жүзеге асырылады.

*Жеке карточкадан алынған фото* - бұл жерде жоғары оқу орнының қызметкерлері жүктеген жеке карточкадан алынған сіздің фотосуретіңіз бейнеленеді. Бұл аймақ қалқымалы терезенің сол жағында көрсетілуі тиіс. Егер фотосуретіңіз жеке карточкаңызда жүктелмесе, "Фото жүктелмеді" деген мәтін көрсетіледі.

*Тестіленушінің суреті* - бұл жерде сіздің автопортретіңіз (селфи) көрсетіледі.

15. Верификациялау процесін бастау үшін сізге web-камера арқылы селфи жасап, төменде орналасқан "суретке түсіру" батырмасын басу қажет.

Содан кейін бұл фото "тестіленушінің суреті" аймағында көрсетіледі. Егер компьютерге web-камера қосылмаған жағдайда, түймені басу қол жетімді болмайды. Егер түсірілген фото верификациядан өту талаптарын қанағаттандырса, "жеке карточкадан алынған фото" және "тестіленушінің суретін" верификациялау процесін іске қосуға арналған "верификациялау" бастырмасына басу керек. "Верификациялау" батырмасын мынадай жағдайларда қолжетімді болады, егер:

* "жеке карточкадан фото" аймағында фото жоқ болса;
* селфи түсірілмеген болса («тестіленушінің фотосы» аймағы);
* егер сіз верификациядан өту үшін барлық әрекеттерді пайдаланбаған болсаңыз.

Осы батырмаға жүгінгенде, жүйе процесті жалғастыру үшін танысу және растау қажет деген хабарды көрсетеді. "Верификациялау" әрекеті расталғаннан кейін жүйе "тестіленушінің жеке карточкасынан алынған Фото "және "тестіленушінің суретін" верификациялау процесін іске қосады.

Салыстыруды жүзеге асыру кезінде,

* егер "тестіленушінің суреті" өрісінен адам тұлғасының бейнесінсіз сурет берілсе, жүйе "Верификация өтпеді. Суретте сіздің тұлға табылмады " деген ақпараттық хабарламаны бейнелейді және верификациядан өту әрекетін бекітеді;
* егер "тестіленушінің суреті" өрісінен адамның табиғи емес фотосуреті бейнеленген сурет берілсе, жүйе «Верификация өтпеді» деген ақпараттық хабарламаны бейнелейді. Сурет тірілікке сынақтан өтпеді. Тестіленушінің фотосуреті «дайын фото суреттен жасалған» болуы мүмкін деп есептеп, верификациядан өту әрекетін бекітеді.

16. Верификациялау процесін жүзеге асырғаннан кейін жүйе бастапқы фотосуретті (жеке карточкадан фото) және "Нәтиже" алаңында түсірілген автопортретті түс индикациясымен пайыздық қатынаста салыстыру нәтижесін көрсетеді (жасыл – верификация сәтті өтті, қызыл – верификация өтпеді). Сондай - ақ, верификациядан өту әрекетін "Әрекет қолданылған" өрісіне тіркейді және сіз пайдаланған әрекеттер санын, сондай-ақ верификациядан өту әрекеттерінің ең көп санын көрсетеді (10 ретке дейін қолдануға болады).

17. Кезекті верификациялау әрекеттерінен кейін, егер верификациядан өту әрекеттерінің саны рұқсат етілген сынға тең немесе одан көп болса, верификациядан өтуге болмайды, яғни "Верификациялау" батырмасы жасырылады. Егер верификация сәтті өткен болса, тестілеуден өтуге рұқсат ашылады – "тестілеуден өту" сілтемесі көрсетіледі, оған жүгінген кезде тестілеуден өту беті ашылады.

18. Егер верификациядан өтпесе, онда тестілеуден өтуге рұқсат берілмейді, *"Сіз осы тестілеуден өтуге жіберілмейсіз, себебі верификация процесінен өтпедіңіз"* деген хабарлама көрсетіледі.

19. Тұлғаны сәйкестендіру аяқталғаннан кейін студент тестілеуге кірісе алады.

20. Тестілеуді бастау үшін сізге жеке кабинеттің мәзіріндегі оқу аудиториясына кіріп, тағайындалған тестілеуді таңдап, "тестілеуден өту" батырмасын басу арқылы тестті бастау қажет.

21. Тест сұрақтарының саны-20, Тестілеуге берілген уақыт - 40 минут. 40 минут ішінде барлық сұрақтарға жауап беріп үлгеру қажеттігін, егер үлгермесе (тесттің уақыты экранның жоғарғы оң жақ бұрышында көрсетіледі), оның жауап беріп үлгерген сұрақтары ғана есептелетінін ескертеміз.

22. Тестілеу кезінде сұрақтарды өткізіп жіберіп, оларға қайтып келуге, жауаптарды өзгертуге болады. Ең бастысы, барлық сұрақтарға жауап беру керек.

23. Сіз барлық сұрақтарға жауап бергеннен кейін "Аяқтау" батырмасын басу арқылы тестті аяқтаңыз. Тестілеу аяқталғаннан кейін жүйе тестілеу нәтижесін балл арқылы және дұрыс/дұрыс емес жауаптардың санын көрсете отырып, тестілеу нәтижелері бар бетті көрсетеді.

24. Тестілеу қорытындысы бойынша, егер студент 50 балдан төмен, яғни 25-тен 45 балға дейін жинаған жағдайда, ол тестілеуді қайта тапсыруға мүмкіндік алады. Егер студент 20 балдан төмен жинаған болса, ол автоматты түрде жазғы семестрге қалады.

25. Жүйе тестілеуден өту барысында кездейсоқ тәртіппен тестіленушінің фото түсірілімін жүзеге асыратынына және жасалған фотосуретті бастапқы фотосуретке, яғни білім алушының жеке карточкасынан алынған фотосуретке верификациялайтынына назар аударамыз. Осы уақыт ішінде бастапқы беттің оң жақ бұрышында тестіленушінің видеосы көрініп тұрады.

26. Егер тестілеу кезінде web-камераны тестіленушінің дербес компьютеріне (немесе ноутбукке) қосылуы үзілген болса, web-камераны қосу қалпына келген сәтке дейін тестіленушіге: "Назар аударыңыз! Веб-камера құрылғыңызға жалғанбаған. Тестілеуді жалғастыру үшін web-камераны қосыңыз" – деген хабарлама көрсетіледі.

**Маңызды! Компьютердің (ноутбуктың) web-камерамен байланысын жоғалтқан кезде тестілеуді тапсыруға рұқсат және жүйенің ішінде басқа компоненттеріне ауысу бұғатталады, сондай-ақ тестілеуге бөлінген уақыт Тоқтатылмайды.**

**Ескерту**: Егер тестілеуден өту қорытындысы бойынша (тестілеуден өту, верификация ережелерін бұзғаны үшін) тестілеу бағасы, Проктормен жойылса, білім алушы ішкі хабарлама жүйесі арқылы хабардар етіледі.

**Жалпы ережелер мен емтиханға қойылатын талаптар**

27. Емтихан алдында (жазбаша немесе тест) жұмыс үстелін, емтихан тапсыратын бөлмені және компьютермен (немесе басқа техникалық құралдармен) жұмыс үстелін дайындаңыз.

28. Емтихан кезінде бөлмеде сізден басқа ешкім болмауы керек, сіз оны бөлмеге кіретін есікке арқаңызбен отыруыңыз керек, бұл прокторға көріну керек. Үстелде веб-камерасы бар компьютерден (немесе онлайн емтихан тапсыруға арналған басқа жабдықтардан), бос парақ, бөтелке немесе стакандағы судан басқа артық ештеңе болмауы керек.

29. Емтихан кезінде браузердің, қосымша қойындыларын ашуға және әлеуметтік желілерде хабарламалармен алмасуға тыйым салынады.

30. Егер сіз белгіленген ережелерді бұзсаңыз, бейтаныс адамдармен үстеліңізде артық заттарды тапсаңыз, емтихан тоқтатылады және оның нәтижесі жойылады.

31. Компьютерлік техникасы және Интернетке қатысты техникалық мәселелер туындаған жағдайда, сіз сабырлық сақтап, проекторға телефон немесе WhatsApp желісі арқылы хабарласуыңыз керек.

32. Емтихан нәтижелерімен келіспеген жағдайда, сіз емтиханнан кейінгі күннің 15-00 сағатынан кешіктірмей апелляциялық комиссия төрағасының атына өтініш бере аласыз. Өтініште шағымның себебі мен сұрақтары көрсетілуі керек. Өтініш проктормен WhatsApp чат желісі арқылы немесе деканатқа жіберіледі.